
Til: Kjetil Elias Telle, Helsereformutvalget
Fra: Tor Saglie

Styrings- og forvaltningspolitikk for integrerte helse- og velferdstjenester for den enkelte: Videreutvikling bl.a. basert på helsefellesskapene

Det vises til samtale hvor behovet for en tydeliggjøring av modelltenkningen ble diskutert, bla ut fra et mer statsvitenskaplig perspektiv. Dette notatet gir en skisse til en styrings- og forvaltningspolitikk som bla også tar inn modeller for demokratisk, rettslig og ledelsesmessig utøvelse og forankring av samhandlingen mellom helseforetak og kommuner knyttet til tjenesteproduksjonen. Notatet viderefører drøftingen i notatet «Helsefellesskapene: En fugl uten vinger?» 
Et utgangspunkt for drøftingen i det følgende er vurderingen fra sykehusutvalget[footnoteRef:1]som mener at «....det er et betydelig potensial for å forbedre pasientbehandlingen gjennom bedre samhandling mellom kommuner og helseforetak, og at dette kan realiseres ved å bygge videre på helsefellesskapene».[footnoteRef:2] Samhandling kan generelt beskrives som et samspill eller vekselvirkning mellom aktører om en felles oppgave eller aktivitet. Når dette handler om to styringsnivåer i offentlig sektor reiser det imidlertid spørsmål bl.a. knyttet til folkevalgt og ledelsesmessig styring og plassering av ansvar og myndighet for samhandlingsaktivitetene inkludert måloppnåelse både politisk og rent operativt. [1:  NOU 2023:8 Fellesskapets sykehus]  [2:  Op.cit. s.19] 

Et annet utgangspunkt er rapporter om svikt i tjenestetilbudet for pasienter og brukere av behov for både kommunale og statlige tjenester. Ett eksempel er Riksrevisjonens rapport fra iår om tjenester til barn og unge med psykiske plager og lidelser.[footnoteRef:3] Riksrevisjonen konkluderer med at det er «kritikkverdig» at departementet ikke har fulgt opp bedre nødvendige reformtiltak i tjenestetilbudets organisering og styring. De hevder i rapporten bla at tilbudet til mange barn og unge ikke er tilstrekkelig koordinert og helhetlig. [3:  Dokument 3:8 Riksrevisjonen (2025-2026)] 

«Det er for store forskjeller i tjenestetilbudet til barn og unge med psykiske plager og lidelser. Det er derfor behov for tiltak som sørger for at denne gruppen får et bedre og mer likeverdig tilbud.
Riksrevisjonen anbefaler at Helse- og omsorgsdepartementet:
· følger opp at barn og unge med behov for psykiske helsetjenester får et tilstrekkelig behandlingstilbud uavhengig av hvor de bor
· har særlig oppmerksomhet på å forbedre situasjonen til barn og unge som er bosatt i kommuner som har et lite utbygd tjenestetilbud og der det er lite samarbeid mellom kommunen og spesialisthelsetjenesten
· styrker arbeidet med å forbedre kunnskapsgrunnlaget for aktørene på feltet, slik at blant annet sentrale mål på området kan følges bedre opp
· fortsetter arbeidet med å tydeliggjøre ansvarsforholdet mellom kommunene og spesialisthelsetjenesten når det gjelder psykiske helsetjenester til barn og unge»
Tilsvarende konkluderer Riksrevisjonen i en parallell rapport[footnoteRef:4] om helstjenestenes samandling om eldre kommet med klar kritikk: «Dei statlege verkemidla som Helse- og omsorgsdepartementet forvaltar, og som skal bidra til at behandlinga skjer på rett nivå, har ikkje fungert godt nok. Dette er kritikkverdig.» [4:  Dok. 3:10 (2025-2026) Helstenestenes samhandling om eldre, Riksrevisjonen] 

Disse eksemplene viser at styrings- og forvaltningspolitikken for helse- og velferdstjenester må videreutvikles for særlig å sikre tilbud og kvalitet for grupper av pasienter og brukere særlig i skjæringsflaten mellom kommunale tjenester og tjenester fra spesialisthelsetjenesten. Et annet spørsmål er om Riksrevisjonens anbefalinger er tilstrekkelige.
Lov om kommunale helse- og omsorgstjenester har som ett av sine formål å «sikre samhandling og at tjenestetilbudet blir tilgjengelig for pasient og bruker, sikre nødvendig opplæring av pasient, bruker og pårørende, samt sikre at tilbudet er tilpasset den enkeltes behov.»[footnoteRef:5] Lov om spesialisthelsetjenesten pålegger det regionale helseforetaket å sørge for at virksomhetene som yter spesialisthelsetjenester samarbeider med andre tjenesteytere «dersom samarbeid er nødvendig for å gi pasienten et helhetlig og samordnet tjenstetilbud».[footnoteRef:6] Ambisjonene fra lovgivers side er klare nok. Men hvem har egentlig ansvar for og myndighet  til å sikre at helse- og omsorgstilbudet fra de samlede offentlige helse- og omsorgstjenestene er tilpasset den enkeltes behov til enhver tid? Og hvem har ansvar for og myndighet til nødvendige prioriteringer både strategisk og operasjonelt innen nødvendigvis begrensede ressursrammer, både økonomisk og personellmessig? Hva vet vi om karakter og omfang av samhandlingformer og -praksis som skaper reelle utfordringer for den enkelte? Og hva med samhandlingen med andre helse- og omsorgstjenesteaktører utenom offentlig sektor? Svaret på slike spørsmål ligger i kjernen av utformingen av en styrings- og forvaltningspolitikk for helse- og omsorgssektoren. Det er ikke mangel på gode ambisjoner, men ansvar og myndighet for resultatoppnåelse for den enkelte pasient/bruker er noe annet og mer enn ansvar for samhandlingsprosesser mellom ulike helse- og omsorgsaktører. [5:  Lov om kommunale helse- og omsorgstjenester m.m, §1-1, pkt 5]  [6:  Lov om spesialisthelsetjenester §2-1 e. Samarbeid] 

I dette notatet vil følgende skissemessig bli presentert og diskutert:
· Lovgrunnlaget for statlig og kommunal styring og forvaltning
· Begrepet «sammenhengende helse- og sosialtjenester»
· Enkelte styringsindikatorer for pasient- og brukererfaringer med komplekse tjenester
· En begrepsmessig gjennomgang av «integrasjon og samhandling» knyttet til helse- og omsorgstjenester
· Mulige veier videre i utviklingen av en organisering som sikrer bedre styring av pasient- og brukerforløp med høy risiko idag
· En skisse til ulike elementer i en reformulert og samlet styrings- og forvaltningspolitikk for helse- og omsorgstjenestene

Statlige og kommunale styrings- og forvaltningsprinsipper: Forvaltning av prinsippet om kommunalt selvstyre
En styrings- og forvaltningspolitikk for integererte helse- og sosialtjenester må forholde seg til lovkrav og prinsipper knyttet til styring og forvaltning i henholdsvis statlig og kommunal sektor. 
Et sentralt utgangspunkt er Reglement for økonomistyring i staten.[footnoteRef:7] Reglementet gjelder for: [7:  Reglement for økonomistyring i staten. Bestemmelser om økonomistyring i staten. Fastsatt 12.12.2003 med endringer 5.12.2025] 


a. aktivitetene i statlige forvaltningsorganer
b. styring og oppfølging av statlige forvaltningsorganer og
andre som har fått delegert forvaltningsmyndighet
c. forvaltningen av statlige tilskudds-, stønads- og
garantiordninger
d. styring og oppfølging av statens eierinteresser i stats-
aksjeselskaper, statsforetak, særlovselskaper og andre
selvstendige rettssubjekter som staten eier fullt ut, samt
selskaper der staten er deleier

I § 4 Grunnleggende styringsprinsipper heter det:
«Alle virksomheter skal:
a. fastsette mål og resultatkrav innenfor rammen av disponible ressurser og forutsetninger gitt av overordnet myndighet
b. sikre at fastsatte mål og resultatkrav oppnås, ressursbruken er effektiv og at virksomheten drives i samsvar med gjeldende lover og regler, herunder krav til god forvaltningsskikk,
habilitet og etisk adferd
c. sikre tilstrekkelig styringsinformasjon og forsvarlig
beslutningsgrunnlag»

Departementene skal i tillegg fastsette overordnede mål og styringsparametere for
underliggende virksomheter. Tildelingsbrevene skal blant annet inneholde overordnede mål, styringsparametere, tildelte beløp og krav til rapportering, samt hvilken myndighet vedkommende virksomhet har fått delegert i henhold til bevilgningsreglementet.(jf. §7)

Det understrekes i reglementet at styring, oppfølging, kontroll og forvaltning må tilpasses virksomhetens egenart, samt risiko og vesentlighet.
Alle virksomheter skal innenfor sitt ansvarsområde sikre at fast satte mål og resultatkrav oppnås på en effektiv måte. For å sikre dette skal virksomhetene:

a. planlegge med både ettårig og flerårig perspektiv
b. gjennomføre fastsatte planer
c. rapportere om måloppnåelse og resultater internt og til
overordnet myndighet»

Statlig styring av kommuner og fylkeskommuner er underlagt egne prinsipper og retningslinjer. Kommunal- og distriktsdepartementet har gitt en egen oppsummering av disse i et eget dokument.[footnoteRef:8] Kommuneloven[footnoteRef:9] står sentralt med sine egne bestemmelser for det kommunale selvstyret og prinsipper for nasjonale myndigheters forhold dette: [8:  Statlig styring av kommuner og fylkeskommuner. Med prinsipper og retningslinjer. Kommunal- og distriktsdepartementet. 2024]  [9:  Kommuneloven av 22.juni 2018 nr 83] 


«§ 2-1. Kommunalt og fylkeskommunalt selvstyre
Norge er inndelt i kommuner og fylkeskommuner med en egen folkevalgt
ledelse.
Hver kommune og fylkeskommune er et eget rettssubjekt og kan ta
avgjørelser på eget initiativ og ansvar.
Kommunene og fylkeskommunene utøver sitt selvstyre innenfor nasjonale
rammer. Begrensninger i det kommunale og fylkeskommunale selvstyret må
ha hjemmel i lov.
§ 2-2. Prinsipper for nasjonale myndigheters forhold til det kommunale og
fylkeskommunale selvstyret
Det kommunale og fylkeskommunale selvstyret bør ikke begrenses mer enn
det som er nødvendig for å ivareta nasjonale mål.
Offentlige oppgaver bør fortrinnsvis legges til det forvaltningsnivået som er
nærmest innbyggerne.
Innenfor rammene av nasjonal økonomisk politikk bør kommuner og fylkeskommuner
ha frie inntekter som gir økonomisk handlingsrom.»

Samtidig oppsummerer departementet prinsippene for statlig styring av kommuner og fylkeskommuner slik:

1. Lovkrav (§ 2-1)
Begrensninger i det kommunale og fylkeskommunale selvstyret må ha hjem-
mel i lov.
2. Forholdsmessighetsprinsippet (§ 2-2)
Det kommunale og fylkeskommunale selvstyret bør ikke begrenses mer enn
det som er nødvendig for å ivareta nasjonale mål.
3. Nærhetsprinsippet (§ 2-2)
Offentlige oppgaver bør fortrinnsvis legges til det forvaltningsnivået som er
nærmest innbyggerne.
4. Finansieringsprinsippet (§ 2-2)
Innenfor rammene av nasjonal økonomisk politikk bør kommuner og fylkes-
kommuner ha frie inntekter som gir økonomisk handlingsrom.
5. Rammestyring
Økonomisk og juridisk rammestyring er et hovedprinsipp for den statlige styrin-
gen. Detaljert statlig styring skal være særskilt begrunnet i nasjonale mål.
6. Det finansielle ansvarsprinsippet
Forvaltningsnivået som er tillagt ansvar og beslutningsmyndighet for en opp-
gave, har også ansvaret for å finansiere utgiftene til oppgaveløsningen.
7. Generalistkommuner
Alle kommuner skal være pålagt de samme oppgavene gjennom lov, og det
samme finansieringssystemet gjelder for alle kommuner. Lovgivingen gir de
samme rammene for organisering og styring av kommunene.
8. Sektoransvar
Fagdepartementene er ansvarlige for faglige og politiske mål og virkemidler
innen sine sektorer. Det departementet som har ansvaret for en reform eller et
tiltak som berører kommunene eller fylkeskommunene, har også ansvaret for å
sikre at tiltaket har tilstrekkelig grunnlag i lov og/eller forskrift og blir finansiert.


Forskrift om ledelse og kvalitetsforbedring i helse- og omsorgstjenesten[footnoteRef:10] definerer det overordnede ansvar for virksomhetenes styringssystem, samt plikter til å planlegge, gjennomføre, evaluere og korrigere. Dette inkluderer bl.a. plikt til å vurdere og korrigere virksomheten[footnoteRef:11] på bakgrunn av pasienters, brukeres og pårørendes erfaringer. Forskriften fanger imidlertid ikke direkte opp det ledelsesmessige ansvaret for pasienters og brukeres opplevelser knyttet til et behandlingsforløp og annen samhandling som involverer ulike helse- og omsorgsaktører som statlige, kommunale og selvstendig næringsdrivende. [10:  Forskrift om ledelse og kvalitetsforbedring i helse- og omsorgstjenesten, sist endret 2020]  [11:  Op.cit. §§ 8 og 9.] 

I det følgende drøftes det hvilke hovedelementer en samlet styrings- og forvaltningspolitikk for helse- og omsorgstjenestene bør bestå av. Deretter diskuteres en endringsstrategi som forsterker de reformtiltakene som er blitt gjennomført i den såkalte samhandlingsreformen og som har ledet fram til utviklingen av helsefellesskapene og nedsettelsen av helsereformutvalget.
«Sammenhengende helse- og omsorgstjeneste»
Den samlede helse og omsorgstjeneste som er tilgjengelig for befolkningen, er kompleks langs flere dimensjoner både politisk, juridisk, organisatorisk, økonomisk og profesjonsfaglig. Nedenstående tabell illustrerer de ulike kombinasjoner av finansiering og tjensteleveransesektorer. Horisontalt finner vi nasjonalregnskapets institusjonelle sektorer, vertikalt variasjonen i finansiering av tjenesten.[footnoteRef:12] [12:  Jfr Saglie, T (2025): «Makrostyring – utvikling av en statlig styrings- og forvaltningspolitikk for velferdsstaten tjenester». I A.-H. Bay & A. Røiseland (red.) «Offentlige eller private velferdstjenester» Cappelen Damm Forskning] 







Tabell 1 Finansiering og institusjonelle sektorer
	
	Statlig tjenesteyting
	Kommunal tjenesteyting
	Privat kommersiell tjenesteyting
	Ideell tjenesteyting
	Hushold-ningenes tjenesteyting
	Utenlandsk tjenesteyting

	Offentlig finansiering
	1
	2
	3
	4
	5
	6

	Delvis privat finansiering
	7
	8
	9
	10
	11
	12

	Full privat finansiering
	13
	14
	15
	16
	17
	18



Tyngden av aktivitet i en velferdsstat som den norske ligger øverst til venstre i tabellen, men det er ikke en ubetydelig aktivitet på andre tjenesteleveransesektorer enn den statlige og kommunale og kombinert med ulike grader av privat finansiering. I dette notatet omtales ikke en styrings- og forvaltningspolitikk som omfatter helheten i dette bildet fordi reformbehovet er størst innenfor samhandling, styring og organisering knyttet til aktørene i offentlig sektor. 
Samlet illustrerer tabellen likevel helsesektorens organisatoriske og økonomiske kompleksitet hvor deler av sektoren er utenfor den direkte styringen fra politiske myndigheter. Samtidig vil den enkelte pasient eller bruker i praksis ha behov for, enten samtidig eller over tid, tjenester som omfatter flere av koblingene mellom tjenesteleverandør og finansieringsmåte i tabellen. Ansvar, myndighet og profesjonsfaglighet overfor den enkeltes tjenestetilbud vil derfor utgjøre komplekse mønstre som også vil endres over et pasient-/brukerforløp over tid. Dette trenger ikke være et problem, snarere en illustrasjon på at komplekse og dynamiske helse- og omsorgsutfordringer også krever et mangfold av institusjonelle og finansielle alternativer og tilbud. Når det likevel er et sterkt ønske om mer sammenhengende helse- og omsorgstjenester, er det selvfølgelig fordi denne dynamikken i noen sammenhenger utgjør en utfordring knyttet til den enkeltes rett til et helhetlig helse- og omsorgstilbud når behovene oppstår. 
Brukeres og pasienters behandlingsreiser: Erfaringer
En effekt av den institusjonelle kompleksiteten er at brukere må gjennomføre ulike behandlingsreiser som f.eks.:
· Primærhelsetjenester: Tjenester som fastlege, helsestasjon og hjemmebasert omsorg, hvor pasienten ofte starter sin behandlingsreise.
· Spesialisthelsetjenester: Henvisning fra primærhelsetjenesten til sykehus, poliklinikk eller spesialister, som gir avansert utredning og behandling.
· Rehabiliteringstjenester: Overgang fra sykehus til rehabilitering, enten på institusjon eller hjemme, med oppfølging og tilrettelegging for pasientens videre logistikk.
· Omsorgstjenester: Langsiktig oppfølging for pasienter med kroniske eller sammensatte behov, inkludert sykehjem, bofellesskap og hjemmetjenester.
· Forebyggende helsetjenester: Tidlig innsats og screening, for eksempel gjennom folkehelsekampanjer, vaksinasjon og helsesjekk, som ofte involverer koordinert logistikk mellom flere aktører.
· Palliativ behandling: Tjenester for pasienter med livstruende sykdommer, hvor logistikk inkluderer koordinering mellom ulike nivåer for å sikre helhetlig omsorg.
· Hjemmesykepleie
Slike behandlingsreiser kan være krevende å gjennomføre for den enkelte, det kan oppstå informasjonsmessige glippsoner, det kan skape uklarheter om ansvars- og myndighetsforhold gjennom forløpene og ulikheter i brukernes kompetanse og andre ressurser som privatøkonomi og tilstedeværelse av pårørende kan være avgjørende for utfall.
OECD har nylig gjennomført en større intervjuundersøkelse[footnoteRef:13] av pasienter/brukere i OECD-landene som som sammenligner landene på en rekke indikatorer. Som nedenstående figur viser så scorer Norge under OECD-gjennomsnittet på indikatorer som måler kronikeres opplevelse av koordinering av tjenestetilbudet. [13:  ] 

Internasjonale sammenligninger av pasient- og brukererfaringer som inkluderer Norge er også publisert av den svenske myndigheten for vård og omsorgsanalys[footnoteRef:14]. Nedenfor presenteres tre resultater som også illustrerer at Norge har en komparativt større utfordring enn land vi sammenligner oss med, med forbehold om at bildet kan ha endret seg siden 2016. Det er derfor en utfordring for oss at Norge ikke er inkludert i de senere årenes svenske sammenligninger. [14:  ] 

Nærmere om integrasjon og samhandling som begreper
I mandatet for Helsereformutvalget er formålet med utvalget beskrevet slik: «Utvalget skal utrede og foreslå modeller for å sikre en sammenhengende og bærekraftig helse og omsorgstjeneste i Norge.» 
Den svenske Myndighet för vård och omsorgsanalys har i sin rapport «Från medel till mål – att organisera och styra mot en samordned vård och omsorg ur ett patient- och brukarperspektiv»[footnoteRef:15] presentert en sammenstilling av ulike virkemidler for samordning med utgangspunkt i pasient- og brukerperspektivet, jfr nedenstående figur og begrepsforklaring. [15:  Rapport 2017:9, Myndighet för vård och och omsorgsanalys, s.11] 

• Normativ samordning utifrån individens perspektiv tar fasta på om
initiativet syftar till att skapa en gemensam värdegrund och kultur med
individens behov som utgångspunkt.
• Tjänstesamordning handlar om att patienten eller brukaren ska uppleva
vård- och omsorgsinsatserna som en sammanhållen tjänst.
• Professionell samordning tar fasta på i vilken utsträckning som olika
professioner samordnar insatserna.
• Administrativ samordning handlar om hur administrativa system och
andra stödfunktioner är samordnade.
• Organisationssamordning ser till hur formaliserat förhållandet är mellan
de verksamheter som samverkar. Vi skiljer på om verksamheterna gått
samman till en organisation eller om samordningen bygger på avtal.
• Finansiell samordning tar fasta på hur ersättningen påverkar förutsättningar
för samordning.
• Systemsamordning handlar om hur övergripande policys och regler
skapar förutsättningar för samordning.

Det er åpenbart nyttig ut fra et pasient- og brukerpespektiv å se disse ulike samordningsformene i sammenheng. Formene har også i noen tilfeller en indre sammenheng som f.eks. organisatorisk og økonomisk samordning. Formålet med dette notatet er å diskutere ulike organisatoriske konsepter og et hovedfokus vil derfor ligge på organisasjonssamordning. I reformarbeidet som helhet er det imidlertid viktig å adressere de andre samordningsformene.

Det kan også være være nyttig å påpeke de ulike former sammenheng eller integrasjon vi da snakker om rent organisatorisk. Dette kan oppsummeres i nedenstående tabell. 

Vertikal og horisontal integrasjon handler om et nettverks- og avtalebasert samarbeid mellom organisatoriske enheter. Tjenestebasert integrasjon handler om tjenester koordinert med utgangspunkt i den enkelte pasient eller brukers behov. Funksjonell integrasjon betegner gjerne mer administrative funksjoner som leverer f.eks. felles journal. Klinisk integrasjon handler om bl.a. koordinert behandlingsplaner for pasienter. 
I tråd med helserformutvalgets mandat er det den tjenestebaserte integrasjonen som er hovedfokuset i det følgende. Men de andre formene for integrasjon vil i noen tilfeller være forutsetninger for å oppnå koordinerte tjenester for den enkelte, som bla den horisontale og vertikale integrasjonen. 
I denne sammenhengen er det viktig å være seg bevisst at hva en integrert helse- og omsorgstjeneste representerer vil fortone seg nokså ulikt avhengig av om det er et pasient-/brukerperspektiv eller et organisasjonsperspektiv som legges til grunn. 
Sett fra en pasient/bruker er det gjerne følgende kjennetegn som er sentrale:
· Ingen unødvendige repetisjoner 
· Faste kontakter og kontinuitet/forutsigbarhet
· Forutsigbarhet
· Se de samlede behov/utfordringer brukeren har. Dette vil også kunne berøre andre tjenesteområder utenom helsesektoren: Inntektssikring/arbeid/aktivitet (NAV), utdanning, bolig, barne- og familietjenester (BufDir), kriminalomsorgen etc
· Få hjelp til å ta neste steg
Fra et organisasjonsperspektiv har dette bl.a. følgende konsekvenser:
· Helhetsansvar og og tilhørende myndighet overfor pasient- og brukerforløpet må fastsettes. Ansvar og myndighet må følge hverandre for å sikre styrings- og gjennomføringskapasitet: Ansvar uten myndighet eller myndighet uten ansvar kan være like uheldige for resultatoppnåelse som situasjoner der ansvar og myndighet ikke er klart definert i det hele tatt. 
· Informasjons- og tjenesteoverføringer må tilrettelegges
· Etablering av et samlet og felles bilde av pasientens og brukerens behov
· En pasient- og brukersentrert organisasjonskultur må utvikles mellom fagprofesjoner og styringsnivåer
Helhetsansvarets avgrensning er et nøkkelområde, ikke minst av ressursmessige hensyn. Det må kunne legges til grunn at den enkelte i mange sammenhenger selv er i stand til grunnleggende koordinering og forvaltning av de behov en har for tjenester. Det er en velkjent forbruker-rolle. For enkelte grupper er en slik forbruker-rolle utfordrende eller i realiteten umulig. Nedenstående figur 2 viser hvordan behov for koordinering og samarbeid er avhengig av kompleksiteten i individets helse- og omsorgsutfordringer, og samtidig avhengig av individets og husholdningenes forutsetninger. Samtidig er dette dynamiske størrelser hvor individets tilstand og prognoser raskt kan endre seg og kompleksiteten i tjenestelige behov kan øke. Samtidig kan husholdningens ressurser endres hvis situasjonen varer over tid. Tjenestlige behov vil derfor også kunne omfatte de andre institusjonelle kategoriene utenom stat/kommune som f.eks. husholdningene,  jfr tabell 1.

[image: Et bilde som inneholder tekst, skjermbilde, diagram, Parallell

KI-generert innhold kan være feil.]
Kilde: Samordnat vård och omsorg: En analys av samordningsutmaningar i ett fragmentert vård- och omsorgssystem. PM 2016:1 Myndigheten för vård och ormsorgsanalys. Bearbeidet av Anders Grimsmo, NTNU
Mulige veier videre
Både ut fra et organisasjonsperspektiv og et pasient-/brukerperspektiv er det ønskelig med en reformulert styrings- og forvaltningspolitikk for de skattefinansierte helse- og omsorgstjenestene. Det er selvsagt ulike veier til målet om bedre pasient- og brukerforløp. Felles må likevel være å skape en styrings- og forvaltningmessig ramme som skaper bedre resultater for den enkelte pasient/bruker. 
Det kan i denne sammenheng være greit å minne om de almenne kravene til politikkutforming, som problembeskrivelse og vurdering av alternative tiltak knyttet til prioriteringseffektivitet, kostnadseffektivitet og formålseffektivitet. Særlig viktig er problembeskrivelsen som først og fremst knytter seg til opplevelse av mangelfull helhetlig oppfølging av den enkelte pasient/bruker. Mangelfull organisatorisk samhandling kan være en del av forklaringen på dette, men sviktende koordinering av medisinske, omsorgsmessige og andre relevante tiltak overfor den enkelte pasient/bruker er kjernen i problemet. 
I det følgende vil det bli drøftet tre ulike alternative utforminger av en reformulert styrings- og forvaltningspolitikk med større resultatfokus på gode pasient-/brukerforløp. Alternativene kan være krevende å etablere. 
Ett alternativ som vil være mindre krevende, men samtidig ha en mer usikker effekt, er å etablere kommunale oppgavefellesskap[footnoteRef:16] og samtidig fortsette med dagens ansvarsdeling og styringspraksis mellom stat og kommune. Det ville kunne innebære å videreføre dagens helsefellskapsavtale mellom stat og KS. Kommunale oppgavefellesskap ville imidlertid innebære en form for regionalisering av spesifiserte kommunale tjenester for å sikre bedre kapasitet og kvalitet på disse tjenestene.  [16:  Veileder om interkommunalt samarbeid etter reglene i kommuneloven, Kommunal- og distriktsdepartementet, 2018 ,s.82 ff] 

Et annet alternativ som kan være mindre krevende å etablere er å foreta en kapasitets- og kvalitetsmessig styrking av henholdsvis de kommunale og statlige tjenestene, men forøvrig innenfor den eksisterende styrings- og organisasjonsmodellen. En øremerking av midler vil imidlertid kunne utfordre både det kommunale selvstyret og de delegerte fullmakter helseforetakene er tuftet på. Også dette alternativet vil ha en usikker samlet effekt.
Felles for de tre øvrige alternativene er en sterkere myndighetsrolle for Helsedirektoratet for å sikre at sørge-for ansvaret hos de ulike helse- og omsorgsaktørene blir tilstrekkelig ivaretatt, særlig knyttet til pasient- og brukerforløp.  
Det er et selvstendig hensyn å sikre lave omstillingskostnader. Alle disse tre alternativene er kjennetegnet av relativt lave omstillingskostnader fordi de i store trekk bygger på, men videreutvikler, eksisterende organisatoriske enheter langs noen dimensjoner. Ledelsesmessig ansvar for gode pasientoverganger forsterkes på ulikt vis. 
Hovedovedtrekkene i de tre alternativene er:
1. Videreutvikling av eksisterende helsefellesskap som avtalebasert samarbeid som nå mellom kommune og helseforetak med større evne og kapasitet til å sikre gode pasientoverganger og koordinering mellom sykehus og kommunale tjenester. Særskilt myndighet og ressurser til å avbøte alvorlig kvalitetssvikt i ulike pasient- og brukerforløp.
2. Viderutvikling av fastlegeordningen for å sikre at pasienterfaringene knyttet til koordinering av tjenester blir bedret innenfor dagens fastlegemodell og med kommunalt ansvar
3. Videreutvikling av helsefellesskapene til regionale virksomheter med eget resultatansvar, eget personell og med myndighet og ressurser til å avbøte kvalitetssvikt knyttet til fastlegefunksjonen og pasientlogistikk på tvers av helseforetak og kommunale helse- og omsorgsvirksomheter. Etablering av et nytt politisk organ for det enkelte helsefellesskap bestående av kommune- og fylkespolitikere

Nedenstående tabell oppsummerer noen hovedtrekk i utviklingsdimensjonene.





Tabell 3  Alternative organiseringer for bedre styring av pasient- og brukerforløp med høy risiko
	
	1.Videreutvikling av avtalebaserte helsefellesskap
	2.Viderutvikling av fastlegeordningen
	3.Videreutvikling av helsefelleskapene til egne regionale virksomheter 

	Ansvar
	Regulert i avtale mellom helseforetak og kommune
	Fastlege og kommune definert i avtale
	Helsefellesskap som egen myndighet: Regional helse- og omsorgsmyndighet

	Myndighet
	Delt mellom helseforetak og kommune
	Kommunen som bestiller
Styrke fastlegekontorene
	Egen myndighet i styringslinje fra helsedirektoratet
Eget folkevalgt styringsorgan

	Styring av tjenesteproduksjonen
	Normativt gjennom helsedirektoratet overfor helseforetakene og kommunene. Sterkere fokus på resultatindikatorer og pedagogiske virkemidler overfor de ulike tjeneste-
leverandørene
	Tettere operativ styring fra den enkelte kommune basert på avtalebaserte indikatorer utviklet av helsdirektoratet
	Direkte styring av  fire kategorier komplekse pasientforløp gjennom ulike tiltak overfor de ulike tjenesteleverandørene (inklusive helseforetak og kommunale helse- og omsorgstjenester)

	Finansiering
	Delt mellom helseforetak og kommune, evt helsedirektorat
	Kommune
	Bevilgning fra helsedirektoratet

	Arbeidsgiveransvar
	Delt mellom helseforetak og kommune
	Kommune og selvstendig næringsdrivende
	Helsefellesskapet 



Alle alternativene forutsetter utvikling av sammenholdte pasienterfaringsdata på tvers av tjenesteytere og tjenestenivåer.[footnoteRef:17] Dette som basis for bedret mål- og resultatoppnåelse gjennom ledelsesmessig oppfølging og ansvarsplassering. Ansvaret for dette må ligge i Helsedirektoratet i et samarbeid med tjenesteytere. [17:  Det produseres jevnlig data om pasienterfaringer med enkeltstående tjenestetilbud, men færre gode statistikker om pasientoverganger. Viderutvikling av slike statistikker er en nødvendig forutsetning for kunnskapsbasert utvikling av tjenestene.] 

I det følgende vil det gjennom ulike styrings- og forvaltningspolitiske presiseringer bli drøftet hvordan disse tre alternativene vil kunne etableres.

Skisse til reformulert styrings- og forvaltningspolitikk
Styrings- og forvaltningspolitikk rent alment kan sies å bestå av fire nivåer:
· Et verdinivå som etablerer sentrale verdimessige veivalg for drift og utvikling av tjenestene
· Et konstituerende nivå som etablerer de organisatoriske rammene sammen med avklaring av ansvars- og myndighetsforhold
· Et strategisk nivå som etablerer prioriteter knyttet til mål og tiltak
· Et operativt nivå for å sikre kapasitet, kvalitet og evne til å løse tjenesteoppgavene
Langt på vei er det i ulike styringsdokumenter (lov/forskrift, budsjett og stortingsmeldinger) trukket opp en politikk på tre av disse fire nivåene som kan videreføres med enkle justeringer. Unntaket er det konstituerende nivået, dvs de organisatoriske, rettslige og økonomiske rammene, som også har konsekvenser for mål og tiltak både strategisk og operativt.

Verdinivået
I statens styrings og forvaltningspolitikk har det vært vanlig å definere demokrati, rettssikkerhet, faglig integritet og effektivitet som de sentrale verdiene for styring og utforming av de offentlige tjenestene.[footnoteRef:18] Dagens helseforetak har en svakere demokratisk forankring enn det kommunene representerer. Prioritering innen og oppfølging av tjenesteproduksjonen i helseforetakene er av stor interesse for befolkningen, og det er naturlig at det vurderes former folkevalgt forankring av den strategiske styringen av helsetjenestene. For styring av vertikalt integrerte tjenester kan det være særlig aktuelt å vurdere et folkevalgt organ med f.eks. kommunale og fylkeskommunale politikere. [18:  Jfr.st.m.19 (2008-2009)  Ei forvaltning for demokrati og fellesskap] 


I St.meld. nr. 26 (1999–2000) Om verdiar for den norske helsetenesta slås det fast at det ukrenkelige menneskeverdet er den grunnleggende verdien for tjenesten. Videre står likhet, rettferdighet, likeverdig tilgang til tjenester av god kvalitet, faglig forsvarlighet, menneskeverd og solidaritet med de svakest stilte sentralt. 

Samtidig må verdinivået inkludere verdier knyttet til prioriteringer. Tjenestene vil alltid måtte operere under bestemte og begrensede ressursrammer både økonomisk og personellmessig.  Etisk forsvarlige prioriteringsbeslutninger må sikres. I meld.St. 21 Helse for alle (2024-2025) er det gjort rede for felles mål for prioritering i helse- og omsorgstjenestene og felles prinsipper for prioritering som danner et godt verdifundament for styring av tjenestene.

I flere andre stortingsmeldinger har det blitt lagt vekt på at pasienter, brukere og pårørende skal bli sett og hørt. Brukermedvirkning er en grunnleggende forutsetning i pasientens helsetjeneste, der ingen beslutninger skal tas om deg uten deg. Det skal tas utgangspunkt i menneskets helhetlige behov, herunder fysiske, psykiske, sosiale, åndelige og eksistensielle behov. Det er vanskelig ikke å slutte seg til slike høye ambisjoner, men en styrings- og forvaltningspolitikk må også fremheve realitetene knyttet til sektorens styringsutfordring knyttet til krevende prioriteringer. Desto viktigere å sikre avklarte ansvars- og myndighetsforhold knyttet til prioriteringer både pasientnært, men også når det gjelder økonomiske, rettslige og administrative prioriteringer.

En spesiell utfordring utgjør de ulike rettighetene som er formulert i lov om pasient- og brukerrettigheter, jfr nedenstående oppsummering:
· Rett til nødvendig hjelp fra kommunens helse- og omsorgstjeneste
· Rett til fastlege
· Rett til brukerstyrt personlig assistanse
· Rett til opphold i sykehjem eller tilsvarende bolig
· Rett til nødvendig helsehjelp fra spesialisthelsetjenestetn
· Rett til vurdering, tidsfrist, tidspunkt og informasjon om nødvendig helsehjelp fra spesialisthelsetjenesten
· Rett til helsehjelp  ved fristbrudd
· Rett til fornyet vurdering
· Rett til valg av behandlingssted
· Rett til helsehjelp i utlandet
· Rett til individuell plan
· Rett til kontaktlege
· Rett til koordinator
· Rett til barnekoordinator
· Rett til dekning pasientreiser
· Rett til medvirkning og informasjon
· Rettigheter samtykke

Det må kunne konstateres at flere av disse rettslige normene i praksis er vanskelig å oppfylle, samtidig kan de forstås som verdier eller mål en bør strebe etter å oppfylle i den praktiske forvaltningen eller utformingen av styrings- og forvaltningspolitikken. 





Nærmere om det konstituerende nivået
Velferdsstater som den norske kan sies å fylle to funksjoner samtidig: For det første en omfordelingsfunksjon: Fattigdomsbekjempelse, omfordeling av inntekt og formue samt bekjempelse av utenforskap. For det andre en «forsikringsselskapsfunksjon», det vil si institusjonelle ordninger som for den enkelte fungerer som en forsikring for bla nødvendig tilgang til helse- og omsorgstjenester gjennom en omfordelingsmekanisme over livsløpet. Begge disse funksjonene krever en økonomisk politikk som også sikrer bærekraft og som sikrer gode prioriteringer. Konstitueringen av styringen og forvaltningen av den offentlige sektoren må sikre dette.
Generelt har det i utviklingen av den offentlige forvaltningen vært ulike trender i konstitueringen av sektoren. Disse har i litteraturen gjerne vært benevnt som tradisjonell offentlig forvaltning, new public management med delegering til semiautonome foretak og nettverksstyring. Tradisjonell offentlig forvaltning er bygget på klare ansvarslinjer vertikalt med politisk styring på toppen, kombinert med rettsstatlige verdier. New public management er bygget på tydelig mål- og resultatstyring, samt spesialisering og fristilling av tjenesteenheter for å sikre effektivitet. Nettverksstyring vektlegger samhandling mellom selvstendige aktører for å oppnå en bredere samlet formålseffektivitet. Det er i faglitteraturen en bred erkjennelse av ingen av disse konseptene passer i alle situasjoner. I det følgende vil det bli vurdert justeringer i konstitueringen av sektoren og en videreutvikling av tjenestytingen ved å hente elementer fra disse trendene.  
I tillegg har vi et premiss som er knyttet til kommunesektoren: Grunnlovens §49 fastslår at «Innbyggerne har rett til å styre lokale anliggender gjennnom lokal folkevalgte organer», men paragrafen sier ikke hvor omfattende selvstyret skal være. Kommunelovens §2 sier likevel at begrensninger i det kommunale selvstyret må ha hjemmel i lov, at det ikke bør begrenses mer enn det som er nødvendig for å ivareta nasjonale mål og at offentlige oppgaver fortrinnsvis bør legges til det forvaltningsnivået som er nærmest innbyggerne. 
 
Helse- og omsorgsdepartementet har et sektoransvar for den samlede helse- og omsorgssektor. Sektoren omfatter i tillegg til de offentlige tjenestene levert av stat og kommune også et sektoransvar for helse- og omsorgstjenester levert av kommersielle og ideelle aktører. Dette inkluderer bla et ansvar for å regulere aktiviteten til kommersielle aktører selv om disse er fullfinansiert utenom offentlige budsjetter.
Departementet har i en hovedinstruks[footnoteRef:19] gitt Helsedirektoratet ansvar for å forvalte regelverk og føre tilsyn, gi råd i faglige spørsmål, overvåke helsetilstanden i befolkningen, være faglig premissleverandør, fremme samordning av digitaliseringen innen sektoren, tilgjengeliggjøre analyser og statistikk og delta i internasjonalt samarbeid. Direktoratet er ikke gitt ansvar for  f.eks. strategisk eller operativ styring av de løpende helse- og velferdstjenestene levert av stat eller kommune. Denne direktoratsmodellen er ulik den som f.eks. er rollen til Arbeids- og velfersdirektoratet. Dette direktoratet er gitt et overordnet ansvar for at arbeids- og velferdsforvaltningen oppfyller de forventninger som stilles til etaten og når de mål og resultater som framgår av departementets oppdrag. Direktoratet har ansvar for overordnet styring, ledelse og utvikling av Arbeids- og velferdsetaten (NAV) som også inkluder tjenester fra kommunene. Direktoratsmodellen utformes derfor ulikt ut fra ulike behov for et ytre apparat, jfr følgende oppstilling fra DFØ.: [19:  Hovedinstruks for Helsedirektoratet, 27.1.2026] 

I en undersøkelse fra DFØ blir det fremhevet at både departementene og direktorater vektlegger at det er gjennomføringsrollen, med basis i forvaltningsoppdraget, myndighetsutøvelsen og gjennomføringen av statlig politikk, som er kjernen i direktoratsrollen.

Det er bla i notatet om «Helsefellesskapene – en fugl uten vinger» pekt på at det er et behov for å videreutvikle rollen til de ansvarlige, sentrale myndigheter for bla styre formålseffektivitet og kostnadseffektivitet til de ulike pasientforløpene gjennom ulike strategiske virkemidler. Oppsummert: Helsedirektoratets styringsansvar bør videreutvikles som en del av en fornyet styrings- og forvaltningspolitikk. Et åpenbart utgangspunkt er å utvikle styringsindikatorer knyttet til pasient- og brukeropplevelser som en del av resultatstyringen av de mest relevante helse- og omsorgstjenestene.

Idag leveres de offentlige helse- og velferdstjenestene på to forvaltningsnivåer: Helseforetakene og kommunene. Lov om spesialisthelsetjenesten og lov om kommunale helse- og omsorgstjenester regulerer begge oppgaver og ansvar for foretak og kommuner. Som en del av dette er de regionale helseforetakene pålagt gjennom loven å samarbeide med andre tjenesteytere «dersom samarbeid er nødvendig for å gi pasientenet helhetlig og samordnet tjenestetilbud».[footnoteRef:20] I tråd med dette er de regionale helseforetakene pålagt å inngå samarbeidsavtaler med kommunene i henhold til samme lov. I lov om kommunale helse- og omsorgstjenester er kommunene på tilsvarende måte pålagt å inngå samarbeidsavtale med de regionale helseforetakene.[footnoteRef:21] I samme lov er det stilt minimumskrav til avtalens innhold[footnoteRef:22] som bl.a skal omfatte en lang rekke kategorier av samarbeidstiltak fra retningslinjer for samarbeid i tilknytning til innleggelse, utskrivning, habilitering, rehabilitering og lærings- og mestringstilbud, til samarbeid om IKT-løsninger lokalt. Det presiseres i loven at avtalen «må klargjøre ansvarsforholdene, herunder må arbeidsgiveransvaret avklares. Videre må de avtales hvordan samarbeidstiltaket skal organiseres og finansieres.» Det er verdt å merke seg at det er opp til en avtale å klargjøre ansvarsforholdene mellom stat og kommune. [20:  Spesialisthelsetjenesteloven §2-1e]  [21:  Lov om kommunale helse- og omsorgstjenester § 6.1]  [22:  Ibid §6-2] 

Helsedirektoratet har utgitt en egen veileder som utdyper alle lovkravene til avtalens innhold.[footnoteRef:23] Samtidig er det et inntrykk at de avtaler som er inngått med referanse til lovkravene i stor grad er en oppsummering av samarbeidsprosjekter som trekker i retning av mer vertikal og horisontal integrasjon av samarbeidstiltak. Tjenestebasert og klinisk integrasjon av den løpende tjenesteproduksjonen overfor pasienter/brukere blir i mindre grad direkte berørt annet enn gjennom en presisering av arbeidsfordelingen mellom nivåene både organisatorisk og finansielt. [23:  Helsedirektoratet: Samarbeidsavtaler mellom kommuner og helseforetak. Veileder til lov og forskrift] 

Helsefellesskapene er basert på helseforetakene og kommunene og er konstituert gjennom en avtale mellom Kommunenes Sentralforbund og staten.[footnoteRef:24] 19 regioner er etablert. I avtalen er organiseringen av helsefelleskapene beskrevet slik: [24:  Fornyet avtale 2024] 
 

«Likeverdig partnerskap. Kommuner og helseforetak skal møtes som likeverdige partnere i
helsefellesskapene. Det innebærer blant annet et likeverdig ansvar for prioritering og styring
av helsefelleskapets innsatsområder, og for den praktiske organiseringen av arbeidet.

En tredelt struktur for å legge til rette for at saker blir behandlet på riktig nivå av personer
med riktig kompetanse og myndighet. Strukturen tilpasses lokale forhold, men
utgangspunktet er et partnerskapsmøte, et strategisk samarbeidsutvalg og faglige
samarbeidsutvalg. Pasienter og brukere skal være representert på alle nivå. Lokale fastleger
og kommuneoverleger bør delta som faglige rådgivere der det er hensiktsmessig.

Gode beslutningsprosesser. Den formelle beslutningsmyndigheten vil som i dag ligge i
helseforetakene og kommunene. Det krever gode og samordnede beslutningsprosesser i
både kommuner og helseforetak slik at samarbeidet kan bli mer forpliktende. Velfungerende
sekretariat er en forutsetning for å sikre åpenhet og legitimitet, og for samordning og
representasjon.»


Mye av arbeidet i helsefellesskapene er basert på informasjonsutveksling og prosjektarbeid. Dette arbeidet er ment å understøtte den løpende tjenesteproduksjonen og samhandling mellom nivåer. Det er likevel slik at styringen og finansieringen av den løpende tjenesteproduksjonen skjer via de fullmakter som ligger i helseforetak og de enkelte kommuner. 

Basert på dette er det grunn til å vurdere endringer i budsjettering og ledelses- og styringsformer for å sikre en mer integrert tjenesteproduksjon. Helsefellesskapet kan da mest hensiktsmessig bli en egen myndighet med definert budsjettansvar. Dette er også i tråd med en observasjon som Direktoratet for forvaltning og IKT gjorde i en rapport om organisasjonsformer i offentlig sektor:

«Organisering i form av partnerskap, avtaler, nettverk mv. er et kraftfullt virkemiddel, men de må følges opp gjennom styring og finansiering i linjen. Det må derfor settes felles mål for tverrgående innsats. Det er også viktig at målene følges opp med finansiering.»[footnoteRef:25] [25:  Organisasjonsformer i offentlig sektor. En kartlegging. Difi-rapport 2018:8 s.50] 


Ett alternativ er på denne bakgrunn å etablere dagens regionale helsefellesskap som egne myndigheter med særskilt resultatoppfølging overfor regionens allerede prioriterte pasientgrupper for helsefellesskapene:

· Personer med alvorlige psykiske lidelser og rusmiddelproblemer
· Eldre med skrøpelighet
· Personer med flere kroniske tilstander 
· Barn og unge med store og sammensatte behov

For å sikre bedre resultater bør helsefelleskapet i enkelte tilfeller kunne ha mulighet for å etablere egne pasientnære tjenester regionalt plassert . Det regionale ansvaret for tannhelsetjenesten kan vurderes overført fra fylkeskommunen til helsefellesskapet.

Dette ville kunne innebære at helseforetakene kunne konsentrere seg om å levere tjenester som krever høy spesialkompetanse innen somantikken, mens kommunenes helse og omsorgstjenester kan konsentrere seg om i hovedsak psykologisk og somatisk friske individer, samt personer med sammensatte behov, men som har gode forutsetninger til å delta i koordineringen av sine behov.

Fastlegene er gitt en helt sentral rolle i koordineringen av helsetjenester og en viderutvikling av denne funksjonen er en mulig reformretning.. Kommunene har ansvaret for fastlegeordningen, jfr fastlegeforskriften[footnoteRef:26]. Fastlegene skal yte alle allmennlegeoppgaver innen somatikk, psykisk helse og rus for innbyggerne på sin liste. Unntak er almennlegeoppgaver i helsestasjons- og skolehelsetjenesten, ved sykehjem og fengsler. Fastlegene kan være selvstendig næringsdrivende eller kommunalt ansatte. Kommunene skal både organisere ordningen og ha et sørge for-ansvar for kvaliteten. Kommunen har ansvar for å tilrettelegge for samarbeid mellom fastlegene og andre tjenesteytere og sikre god integrering i kommunens øvrige helse- og omsorgstilbud. For innbyggere med behov for langvarige og koordinerte tjenester er fastlegen i forskriften gitt plikt til informere om og medvirke i utarbeidelse av individuell plan. Skal dette fungere bedre enn i dag med bla fastlegemangel og svake resultater på indikatorer knyttet til koordinering av tjenester så må det eventuelt vurderes en konsolidering av fastlegetjenestene i retning av en åpen helse- og sykeomsorg som de svenske «vårdcentralene». Dette ville innebære en felles organisering av fastlegene i kommunen med eksempelvis felles kontor og støtteapparat. [26:  Forskrift om fastlegeordning i kommunene m.v. 3.12.2025] 

Likevel må det kunne konstateres at kommunene innenfor dagens kommunestruktur ikke fullt ut har levert på sitt lovpålagte ansvar for fastlegeordningen. Denne modellen fremstår derfor som en usikker strategi.

På det konstituerende nivået hører også den politiske organseringen av styringen. Med utgangspunkt i kommunestyrene og fylkestingene kan det i denne modellen være aktuelt å tenke seg et politisk organ med representanter fra de politiske forsamlingene som er tilknyttet det samme geografiske område som det som kan benevnes helse- og omsorgsregionen.






Strategisk nivå

Dagens helse-og omsorgspolitikk er spekket med et mangfold av strategiske prioriteringer (både eksplisitte og implisitte), profesjonsfaglige avveininger, lovkrav og forventninger fra politikere og brukere. Summen av dette krever mer autoritative prioriteringer. Som nevnt bør Helsedirektoratet videreutvikles til å forvalte denne rollen på oppdrag fra departementet.. Det er få politikkområder hvor dette reiser det samme mangfold av motstridende verdier, og hvor nødvendige prioriteringer av tjenestetilbud er like krevende. Det handler både om vurderinger av hva som er formålseffektivt, kostnadseffektivt og bærekraftig finansielt og ellers, ved siden av de typisk verdibaserte prioriteringene. LEON-prinsippet om at brukeren alltid skal motta tjenester på lavest mulig omsorgsnivå kan være krevende å forvalte. Ledelsesfunksjonen i tjenesteproduksjonen er derfor meget sentral og krevende. Ansvar og myndighet må være tydelig definert, og det må være rammer for ledelsesfunksjonen som skaper nødvendig trygghet og bygger kompetanse.

Helse- og omsorgsregionene er en naturlig ramme for den strategiske prioriteringer på regionalt nivå. En politisk forankring av strategiske beslutninger i regionens politiske organ vil være en naturlig arbeidsreform.

En særlig utfordring på strategisk nivå er omfanget av rettslige føringer. Eksempelvis er 17 ulike pasient- og brukerrettigheter definert i loven om pasient- og brukerrettigheter. En undersøkelse foretatt av generalist-kommuneutvalget viser at ingen kommuner tilfredsstiller alle lovpålagte oppgaver og at variasjonen er stor.[footnoteRef:27]  [27:  Ståa i norske kommuner. En kartlegging av kommunenes oppfyllelse av lovpålagte oppgaver. Menon-publikasjon nr. 46/2022] 


Operativt nivå
  
Profesjonsfaglig kompetanse står selvsagt i sentrum for tjenesteproduksjonen. Innen helse- og omsorgstjenestene vil det jevnlig være faglig og profesjonsbasert uenighet om hva som er den beste tjenesten for en bruker eller en brukergruppe. I beste fall skaper det både dynamikk og positiv innovasjon i måten tjenester blir forvaltet på. For pasienter kan dette oppleves annerledes. Og faglige og profesjonsbaseerte konflikter kan virke negativt inn på arbeidsmiljøet. En trygg faglig ledelse av tjenestene er defor et svært viktig fundamnet. En slik funksjon må derfor være godt forankret i organisasjonen.

Gode økonomistyringssystemer med en tydeliggjort fullmaktsstruktur danner et selvsagt fundament for enhver virksomhet. Erfaringer fra samhandlingsreformen har vist at bevilgningsstrukturer og fullmaktsstrukturer bør utformes slik at de understøtter integrerte tjenester og at de ikke skaper utilsiktede insentivstrukturer. God ledelse, med avklarte myndighets- og ansvarsforhold for å sikre kostnadseffektivitet, er nødvendig.   

Funksjonelle IKT-løsninger og -systemer er viktige for ulike aktører i i helse- og omsorgstjenestene. Fastlegenes systemer er forskjellige fra pleie- og omsorgstjenestenes og sykehusenes sine. Norsk helsenett utvikler, forvalter og drifter en rekke ulike tjenester som bidrar til digital samhandling og knytter helse-Norge sammen. God forvaltning og videreutvikling av slike systemer er selvsagt av avgjørende betydning for integrerte tjenester og gode brukeropplevelser.

Oppsummering

Formålet med dette notatet er å peke på noen styrings- og forvaltningspolitiske veivalg og prioriteringer for å oppnå at pasienter og brukere av helse- og omsorgstjenester erfarer bedre sammenhengende behandlings- og omsorgsløp. Det har vært et underliggende premiss at interessante veivalg må være både formålseffektive og kostnadseffektive. To grep for å oppnå dette er sentrale: For det første: Tiltakene bør rettes inn mot de pasientgrupper som har åpenbart stort behov for koordinering og samarbeid, og som ikke selv kan forventes fylle en «forbruker-rolle». For det andre: Omstillingen til en ny struktur bør bygge på eksisterende enheter for å redusere omstillingskostnader. 

De 19 helsefellesskapene som er regionalisert med utgangspunkt i de geografiske opptaksområdene for helseforetakene danner et tjenlig utgangspunkt for etablering av regionale helse- og omsorgsmyndigheter med budsjett- og resultatansvar. Disse geografiske områdene vil omfatte bredden av helse- og omsorgstilbud for de mest krevende pasientgruppene knyttet til samordningsbehov. Disse regionale helse- og omsorgsmyndighetene vil måtte ha et særskilt fokus på samordning av tjenester overfor den enkelte i spesielt sårbare situasjoner, som også innbefatter nødvendig profesjonsfaglig og administrativ koordinering. 

Kommunene vil beholde ansvaret for helse- og omsorgstilbud for resten av befolkningen. Helsedirektoratets rolle og styringsansvar overfor regionale helse- og omsorgstjenester bør videreutvikles i tråd med direktoratsrollen i andre sektorer. 

Den regionale politiske styringen kan skje gjennom et politisk organ bestående av kommune- og fylkespolitikere. Organet vil kunne ha et ordinært tilsyns- og budsjettansvar for det samlede regionale helse- og omsorgstilbudet.

Figure 2.21. Experienced co-ordination — people with chronic conditions

Note: P3CEQ Questionnaire. Response to five questions measuring care co-ordination. Scale ranges from 0 to 15. Two cutoffs are shown: a
cutoff of 7.5, representing the midpoint of the range of the scale, and a cutoff of 10, equivalent to a positive response on average across questions
asked. *Data for ltaly refer to patients enrolled in outpatient settings for specialist visits in selected regions. **United States sample only includes
people aged 65 years or older.

Source: OECD PaRIS 2024 Database.
StatLink Zazr https://stat.link/9Ic530

